Educamiro – Pàgina 2 – Blog del Departament educatiu de la Fundació Pilar i Joan Miró a Mallorca\nAquest dissabte hem continuat amb el taller familiar 1,2,3…priNt! emmarcat dins el programa “Mons Creatius de Primavera” i dirigit en aquesta sessió a famílies amb infants d’entre 3 i 6 anys. És un taller dissenyat per l’Equip Educatiu de la Fundació Pilar i Joan Miró i té com a punt de partida l’obra de Joan Miró vinculada amb els llibres de bibliòfil i la tipografia.\nPer començar hem anat a descobrir un racó molt especial del nostre museu… la biblioteca!\nHem anat fins el taller educatiu on ens esperaven els nostres “Print kits”. En primer lloc, hem creat les nostres composicions i hem donat vida als nostres personatges a partir de lletres i símbols de diferents dissenys i grandàries.\nUna vegada hem tengut la nostra composició acabada hem realitzat l’estampació, mitjançant l’ús de lletres i nombres. Cada cop que ho hem fet, hem pronunciat les paraules màgiques: 1,2,3… priNt! Finalment, una vegada les nostres creacions s’han eixugat, les hem intervingut amb ceres i altres tècniques seques.\nDel cos a l’art – 26/05/17\nAvui ens ha visitat un grup de l’UCR Son Gibert i hem realitzat amb ells “Del cos a l’art”, un projecte que a partir de l’apropament a l’obra i la figura de Joan Miró, es concreta en una experiència pràctia a partir de la qual es pretén trobar la connexió del cos amb l’art treballant el moviment corporal i la creativitat plàstica.\nHem experimentat amb diferents tècniques artístiques, amb la poesia i hem creat de forma col·lectiva!\nCelebram el Dia Internacional dels Museus a l’FPJM -18/05/2017\nL’edició d’enguany del Dia Internacional dels Museus, està dedicada al tema Museus i històries punyents: Dir allò que no es pot explicar als museus, tot reconeixent el paper que juguen els museus com agents pacificadors de les relacions entre els diferents pobles del món.\nPer celebrar aquest dia, des de l’equip educatiu de l’FPJM, hem realitzat diverses visites guiades gratuïtes, emmarcades en aquest eix central, destacant principalment els lligams entre Miró-Sert i la seva relació durant l’exili.\nA banda d’aquestes visites especials, no us perdeu la resta activitats que es realitzaran a l’FPJM entre dijous 18 de maig i dissabte 20 de maig per a commemorar aquest dia. Podeu consultar el programa a la web de la Fundació: http://www.miromallorca.com/bloque.phpCod_not=543&Cod_fam=0&Cod_sub=58\nFeliç dia dels museus!\n1, 2, 3…priNt! 13/05/17\nAquest dissabte hem començat el nou taller familiar 1,2,3…priNt! emmarcat dins el programa “Mons Creatius de Primavera” i dirigit en aquesta primera sessió a famílies amb infants d’entre 3 i 6 anys. És un taller dissenyat per l’Equip Educatiu de la Fundació Pilar i Joan Miró i té com a punt de partida l’obra de Joan Miró vinculada amb els llibres de bibliòfil i la tipografia.\nUna vegada hem tengut la nostra composició acabada hem realitzat l’estampació, mitjançant l’ús de pantalles serigràfiques, en alguns dels colors preferits de Joan Miró: vermell, blau i negre. Cada cop que ho hem fet, hem pronunciat les paraules màgiques: 1,2,3… priNt! Finalment, una vegada les nostres creacions s’han eixugat, les hem intervingut amb ceres i altres tècniques seques.\nEndinsa’t – 06/05/2017\nAquest dissabte hem realitzat la última sessió del taller familiar “Endinsa’t” adreçat a famílies amb infants d’entre 7 i 12 anys. Aquest taller ha estat dissenyat per l’equip educatiu de la FPJM, s’inclou dins el programa “Mons Creatius de Primavera” i té com a punt de partida l’exposició temporal “Posidònia” de Patricia Mato-Mora, guanyadora del Premi Biennal Pilar Juncosa i Sotheby’s 2015.\nDes de la barana que està al costat del taller Sert i just davant la casa on vivia Joan Miró, vam observar la mar tot imaginant els animals que en ella hi habiten. Gràcies al nostre interès explorador i a una pista molt especial, vam trobar un tresor amagat, que contenia unes ulleres dels colors preferits de Joan Miró, i que ens van servir per a bussejar fins a les profunditats de l’edifici Moneo.\nUna vegada submergits dins el museu, vam topar amb l’escultura de Joan Miró “Monument erigit enmig de l’oceà a la glòria del vent” i vam reflexionar sobre els seus elements i processos creatius.\nLlavors ens vam dirigir cap a l’exposició “Posidònia” on vam dialogar sobre els materials, l’espai, l’entorn natural que evoca, i sobre la relació entre els humans i la natura. També vam plantejar-nos quins són els materials que contaminen l’entorn marítim i vam convidar als participants, que amb envasos i plàstics que tots havien portat des de casa, els reconvertíssim en els animals marins que podrien poblar “Posidònia“.\nPer realitzar la darrera part del nostre taller anàrem cap a l’espai educatiu, on vam deixar volar la nostra imaginació marina i vam crear éssers fascinants!\nPer acabar, vam penjar els animals tot creant una instal·lació als jardins de la Fundació que ha anat creixent i evolucionant a través de cada una de les sessions d’”Endinsa’t” i que podeu visitar fins al 15 de maig.\n1,2,3…priNt! Nou taller familiar a la Fundació Pilar i Joan Miró\nJa comencen els nous tallers de primavera! L’equip Educatiu ha preparat una nova activitat que combina la serigrafia i la tipografia.\nAquí teniu les dates per si estau interessats en assistir:\n· Famílies amb infants d’entre 3 i 6 anys: 13, 20 i 27 de maig de 2017. D’11.30 a 13.00 h\n· Famílies amb infants d’entre 7 i 12 anys: 3, 10 i 17 de juny de 2017. D’11.00 a 13.00 h\nINSCRIPCIONS a partir del 2 de maig. Telefonant a la Fundació Pilar i Joan Miró de 10.30 a 16 h (Telèfon: 971 70 14 20)\nEndinsa’t – 29/04/2017\nAquest dissabte hem continuat amb el taller familiar “Endinsa’t” adreçat a famílies amb infants d’entre 7 i 12 anys. Aquest taller ha estat dissenyat per l’equip educatiu de la FPJM, s’inclou dins el programa “Mons Creatius de Primavera” i té com a punt de partida l’exposició temporal “Posidònia” de Patricia Mato-Mora, guanyadora del Premi Biennal Pilar Juncosa i Sotheby’s 2015.\nUna vegada submergits dins el museu, vam topar amb l’escultura de Joan Miró “Monument erigit enmig de l’oceà a la glòria del vent” i vam reflexionar sobre els seus elements i processos creatius. Llavors ens vam dirigir cap a l’exposició “Posidònia” on vam dialogar sobre els materials, l’espai, l’entorn natural que evoca, i sobre la relació entre els humans i la natura. També vam plantejar-nos quins són els materials que contaminen l’entorn marítim i vam convidar als participants, que amb envasos i plàstics que tots havien portat des de casa, els reconvertíssim en els animals marins que podrien poblar “Posidònia“.\nPer acabar, vam penjar els animals tot creant una instal·lació als jardins de la Fundació que va creixent i evolucionant a través de cada una de les sessions d’”Endinsa’t” i que podeu visitar fins al 15 de maig.\nVisita-Taller al voltant de l’exposició “Posidònia” – 25/04/2017\nAMADIP ens ha visitat avui per a realitzar una visita – taller al voltant de l’exposició temporal “Posidònia” de Patricia Mato-Mora, guanyadora del Premi Biennal Pilar Juncosa i Sotheby’s 2015.\nEns hem submergit dins l’exposició i hem descobert tot el procés creatiu d’aquesta, així com el material i eines que s’han emprat.\nA continuació hem anat fins al taller educatiu, on hem pogut experimentar amb el mateix fang amb què estan fetes les peces de l’exposició i hem treballat amb el sistema de plantilles, tal i com ha fet l’artista!\nTaller de dibuix en punta de plata. Impartit per Jeannine Cook – 08/04/2017\nAquest dissabte, a la Fundació Pilar i Joan Miró hem tengut el privilegi de poder comptar amb l’artista Jeannine Cook, la qual ha realitzat un Taller de dibuix en punta de plata per a públic jove i adult.\nDurant el taller els participants han pogut conèixer, tant a nivell teòric com a nivell pràctic, la tècnica desenvolupada per l’artista Jeannine Cook en les obres de la seva exposició “Pensant en Miró: Dibuixos en punta de plata”.\nTransitant pels jardins i espais exteriors de la Fundació, els participants van poder experimentar la subtilesa de la tècnica. Agraïm la participació de tots i totes i us esperam en propers tallers!\n« Entrades anteriors 1 2 3 4 … 24 Entrades següents »


General | Fòrum Amposta Empresa\nYou are here: Home / Noticies / All posts in General\nPaula Fernández Ochoa ponent al FAME19\nCategories: FAME19, General\nComentaris tancats a Paula Fernández Ochoa ponent al FAME19\nPaula compta amb una sòlida formació i experiència professional la qual cosa li permet tenir una visió global dels negocis.\nD’exercir durant uns anys a l’advocacia, ha passat a constituir la seva consultora de Marketing Jurídic i Marca Personal +MoreThanLaw especialitzada en entorns d’alta competició. Paralel·lament ha fundat la plataforma VivircorRiendo des de la que motiva i inspira amb el seu lema « Que a reír No te Gane Nadie». Llicenciada en Dret i Diplomada en Estudis Empresarials en ICADE, Postgrau en Administració i Direcció d’Empreses en UPF, Programa de Desarrollo Directivo en IESE i Programa de Direcció de Marketing i Vendes Digital en ESADE.\nSòcia de +MoreThanLaw. Membre del Comitè de Direcció de Legalitas LAB, de l’Institut de la Salut Mental de l’Advocacia, de Women in a LegalWorld i de InKietos. Docent en ISDE, Universitat Internacional de Catalunya, Facultat Blanquerna i Universitat de Barcelona. Ponent en ESADE. Ha estat advocada en MAZARS i GARRIGUES, Gerent de despatx del Grup LEGALITAS i Business Development en ROCA JUNYENT. Autora de nombrosos articles i ebooks i ponent habitual en esdeveniments. Speaker habitual in company i en fòrums empresarials.\nFundadora de VivircorRiendo. La seva vinculació amb l’esport va més enllà de la família (Fernandez-Ochoa) i de la seva pràctica, apostant professionalment per ell com a motor de benestar i productivitat i per tant, d’alt rendiment. Membre de la Junta Directiva de la Real Federación Española de Deportes de Invierno (RFEDI), responsable de l’Àrea «Mujer y Nieve». Ponent al Comitè Olímpic Espanyol, RFENatación, RFEAtletismo, La Liga 4 Sports i altres associacions vinculades a l’esport. Ambaixadora de projectes solidaris (The Total Project, Egoísmo Positivo, etc) d’esdeveniments (Snowrunning Montgarri, Marató Tarragona, etc.) i de marques esportives (Suunto, Odlo, Arch Max, Salice, etc). Coautorra del llibre «La Montaña y el Mar». Col·labora en projectes de Bienestar. Speaker al TEDx Eixample Barcelona (març 2019)\nSpeaker, mentora i ambaixadora de projectes emprenedors com els recents II Foro de Inversores España Portugal de Huelva, Focus PYME y Emprendimiento de la Comunidad de Madrid, Coworking EOI en Linares, Eres Impulso de Font Vella a Barcelona, Foro Internacional de Tiempo de Mujeres de la Cadena Ser a Mallorca, València, Barcelona i Madrid i de Proyecto 50/25/25 de la Behovia entre d’altres.\nSpeedsix ponent al FAME19\nComentaris tancats a Speedsix ponent al FAME19\nL’equip de Speedsix\nSpeedsix, marca registrada europea de Jan Cycling Solutions, SL, neix a un domicili particular d’Amposta al 2010 i 9 anys després és la primera marca líder a l’Estat Espanyol en la producció de rodes de fibra de carboni per a bicicletes de competició.\nCarlos Gomez, Director Comercial i d’Expansió Internacional, assegura que els productes han d’anar evolucionant per mantenir-se sempre a l’avantguarda.\nFer marca de forma constant, és el que permet diferenciar-te de la competència, donar un valor afegit al teu producte i per tant, incrementar el PVP, aconseguint un major marge comercial.\nSpeedsix ha fet un producte 100% #handmade, personalitzant segons cada client, amb entrega immediata i una postvenda ràpida i econòmica en rodes per carretera, triatló, MTB, Ciclocross i pista.\nTots el ciclistes volen semblar-se als professionals, sobretot les noves generacions. Speedsix els ofereix rodes de competició, un producte d’alta gamma a un preu raonable.\nSpeedsix es va proposar ser una empresa socialment responsable, destinant part dels beneficis a reptes socials i d’aquesta manera va crear la plataforma ciclista Profesionalesysueños, amb l’objectiu per una part, de donar solució a reptes concrets del nostre entorn i per l’altra facilitar l’accés a la pràctica del ciclisme a persones en situació d’exclusió social, col·lectius amb alguna discapacitat i en general a persones que tinguin dificultat en aconseguir el seu somni.\nSpeedsix promou la implicació d’atletes, professionals amateurs i seguidors de la marca en els reptes proposats. Repte a Repte, Somni a Somni, estan segurs que podran ajudar a qui més ho necessita.\nDonar a conèixer cada pas, difondre el valor afegit, el servei i la qualitat del nostre producte no seria possible sense entendre i aprofitar al màxim el que les xarxes socials ens aporten. Les xarxes provoquen la venda del nostre producte online o a través de les 200 botigues que venen Speedsix en tota la Península.\nKenshô ponent al FAME19\nComentaris tancats a Kenshô ponent al FAME19\nKensho neix al 2015 de la ma de Meritxell jardí i Humbert Conti. El projecte es comença a gestar quan aquesta parella es coneix. Meritxell, Meri d’ara en endavant, de família d’arrossers i amb gran passió per explicar als forans el Delta de l’Ebre, transmet aquesta passió a Humbert. Ell amb una gran vena emprenedora i apassionat de la innovació, en veure que van de debò, decideix que innovar la cultura arrossera del Delta pot ser una empresa que els uneixi encara més com a parella, doncs Humbert vivia a Barcelona i Meri a l’Ampolla.\nEll, impressionat per la qualitat i els valors ambientals de l’arròs del Parc Natural del Delta de l’Ebre, troba la motivació que estava esperant per emprendre el seu propi projecte. Per veure com innovar en el món de l’arròs va estudiar les diferents cultures arrosseres, on va descobrir que la gastronomia arrossera japonesa està molt evolucionada i és molt respectuosa amb l’arròs, la qual cosa el va inspirar a endinsar-se en aquesta cultura. Pensant què podien fer amb l’arròs, una nit del 2008 a un sopar maridatge en un restaurant japonès, van tenir la sort de provar un sake increïble, on van tenir l’eureka que un sake del Delta era el projecte que estaven buscant.\nDes del 2008 fins al 2015 va ser el temps necessari per aprendre a elaborar sake, on Humbert va anar a Estudiar al Japó i Califòrnia.\nKenshô, que és el nom de l’empresa i significa “descobreix la teva natura”, recull el descobriment que va tenir Humbert amb l’arròs del Delta i la troballa de la seva vocació. Kenshô neix amb la intenció d’innovar la cultura arrossera del Delta i inspirar a que tothom descobreixi la seva natura.\nImagine Challenge al FAME18\nCategories: FAME18, General\nComentaris tancats a Imagine Challenge al FAME18\nCom podem generar una idea i que aquesta es converteixi en negoci?\nAmb el Mètode Lombard, creat per Imagine Creativity Center i inspirat en el mític carrer de Sant Francisco, podem aprendre a ser creatius, generar idees i portar-les a terme.\nExplicarem en què consisteix aquest Mètode i com l’equip d’Imagine estan revolucionant les idees d’aquest país, idees disruptives que donen solucions a necessitats i problemes reals que ens hi trobem en el dia a dia.\nUs parlarem de l’Imagine Challenge Amposta en que 300 estudiants de les Terres de l’Ebre van estar durant 3 hores ideant, creant i pensant solucions a reptes proposats. L’equip guanyador de la primera edició, Juanjo Centelles i Jordi Ferré estudiants de l’INS Montsià us presentarà el repte «Joves per l’esport» i entrarem per Skype amb Xavier Verdaguer creador i impulsor dels Big Challenge que ens explicarà la importància d’aquest Mètode i els seus resultats.\nRecordeu l’Imagine Challenge Amposta amb aquest recull fotogràfic.\nMónica Mendoza ponent al FAME18\nComentaris tancats a Mónica Mendoza ponent al FAME18\nMónica és una de les conferenciants més sol·licitades en temes d’estratègia comercial i vendes. Speaker internacional (imparteix conferències a Argentina, Uruguai, Mèxic i fa classes al Banc Nacional de Costa Rica) i Directora General de la Consultoria de Vendes Energivity Consulting S.L. (Mónica creu en la “energia” de la gent).\nLlicenciada en Psicologia per la Universitat Autònoma de Barcelona, Programa en Adreça de Vendes per EADA i de Creixement d’empreses per IESE. Sales Trainning per Dóna-li Carnegie i Certificada com Coach Comercial per CIE Barcelona. Assistent Seminari Anthony Robbins “Unleash de Power within” London2018.\nActualment professora associada a l’escola de negocis ESADE (Executive Master en Màrqueting i Vendes) i professora oficial del Col·legi d’Agents Comercials de Barcelona (COACB).\nEx-Directora Comercial d’un dels portals de Grup Intercom (Solostocks.com), va ser professora 6 anys de l’assignatura Direcció comercial a la Universitat Autònoma de Barcelona (Facultat d’Econòmiques), en EAEBusiness School, i assessora de vendes de la patronal Cecot.\nForma part de l’Associació Espanyola de Formació On-line i és membre del Cercle de Dones de Negocis. Membre del Consell Directiu de la Xarxa Mundial d’Emprenedors.\nAutora dels llibres: “Lo que NO te cuentan en los libreos de ventas” (8ª.Edició) i “Píndoles de Motivació per a Comercials i Emprenedors” (3ª.Edició). Editorial Planeta.\nPots trobar més informació sobre Mónica a la seva web monicamendoza.com i a les xarxes socials:\nSurtdecasa.cat al FAME18\nComentaris tancats a Surtdecasa.cat al FAME18\nSurtdecasa.cat és un projecte que neix amb la intenció de plantejar un projecte periodístic que doni valor a l’activitat cultural de les Terres de l’Ebre aprofitant el naixement de les noves tecnologies i la possibilitat de fer un mitjà de comunicació digital. Surtdecasa.cat es converteix ben aviat en un referent com a mitjà digital al mateix temps que esdevé un agent clau en la dinamització social i cultural. Dos anys després del seu naixement, el sorgiment de l’edició territorial Surtdecasa Penedès desencadenarà un procés d’expansió amb diverses capçaleres territorials, fins arribar a un màxim de vuit en diferents punts de la geografia catalana.\nPel que fa a l’evolució humana del projecte, Surtdecasa.cat ha sabut integrar les aptituds i els coneixements de cada membre de l’organització mantenint un equilibri entre les necessitats del projecte i les dels seus impulsors. Considerem, per tant, que l’evolució del projecte, més que la culminació d’un pla empresarial és un viatge que sempre ha anat sumant maduresa.\nCom a projecte periodístic i cultural, Surtdecasa.cat ha afavorit el treball horitzontal, el respecte a les persones i a l’entorn. Per això, l’any 2016 recull tots aquests valors fundacionals per convertir-se en cooperativa, una entitat jurídica que s’adapta al funcionament natural del projecte i que permet entrar a formar part de tota la xarxa de l’economia social.\nEn definitiva, Surtdecasa.cat entén la cultura com un element de transformació social i aposta per la proximitat a l’hora de donar veu a totes aquelles persones i projectes que contribueixen a mantenir viu el país. És un mitjà de comunicació que aposta per enfortir les comunitats culturals locals i un altaveu per mobilitzar coneixement també des de les perifèries.\nPodeu consultar el seu web surtdecasa.cat o les xarxes socials:\nJosep Roda ponent al FAME18\nComentaris tancats a Josep Roda ponent al FAME18\nLa meva mare em volia dir Maria, el meu pare Josep, era fàcil vaig sortir nen i el meu nom és Josep Maria, més conegut com “Roda”. Sóc d’Amposta, del barri del Grau, l’edat… no crec que sigui important! Des de ben petit, he jugat al carrer i no al FIFA; jugàvem al futbol amb dos pedres! Tampoc hi havia FORTNITE hi havia “pot”, m’he adonat que els temps canvien i nosaltres hem de canviar.\nM’encanta l’educació, però també l’esport i com que no sabia que estudiar, vaig fer com els meus pares amb el meu nom, Mestre + Educació Física. Total per entendre’ns mestre de gimnàstica.\nUn cop realitzats els estudis em va sorprendre que no vaig aprendre res, perdó sí; vaig aprendre què no havia de fer i quina educació no volia donar.\nAvui tinc dos centres educatius (Aprenem i Learning), també gestiono les extraescolars a diferents escoles i l’objectiu el tinc molt clar: Aprendre dels nens i nenes cada dia i ser feliç.\n“Un nen sempre pot ensenyar tres coses a un adult: a posar-se content sense motiu, a estar sempre ocupat amb alguna cosa i a saber exigir amb totes les seves forces allò que desitja”\nUs podria dir moltes coses més, però després d’una frase com aquesta tot allò que pugui dir, quedarà com un complet desastre.\nEns veiem al #FAME18\nEl podeu trobar a la pàgina web aprenem.es i a les xarxes socials:\nEntrades disponibles FAME18\nComentaris tancats a Entrades disponibles FAME18\nJa estan disponibles les entrades gratuïtes al#FAME18\nAconsegueix aquí les teves entrades\nBibiana Ballbè ponent al FAME17\nCategories: FAME17, General\nComentaris tancats a Bibiana Ballbè ponent al FAME17\nBibiana Ballbè, nascuda a Barcelona, ha viscut i treballat a Boston, Nova York, San Francisco, Barcelona, Berlin, Köln i Bonn.\nAmb una formació molt potent, Master en Broadcasting Journalism / Edició i Producció (Universitat de Münster, Alemanya), la tesis doctoral a l’oficina de premsa del Ministeri Alemany de Tecnologia (Bonn, Alemanya) i un MBA in Business and Communication at the European University (Barcelona).\nFundadora i Directora de B*WORLD, una productora i consultora especialitzada en continguts creatius: formats televisius, branded content, spots, pop-us, esdeveniments i programes creatius.\nHa participat com a editora i presentadora per a TV3 en “Bestiari Il·lustrat” i “Silenci”, també va participar com a presentadora de “Ànima” “ Caràcter” i recentment “Això no és un trio”.\nEn el món de la premsa col·labora a la contra dels divendres al diari ARA, al Time Out Barcelona, a la Vanguardia i a El Punt Avui. També ha col·laborat a RAC1 i a Catalunya Ràdio. Diuen que qui proba la radio, s’enganxa, i Bibiana ho confirma. Ho descriu con una mescla de instantaneïtat, complicitat i rigor que continua funcionant.\nBibiana s’ho passa molt bé connectant a gent amb talent, és per això que va fundar Brunch (una trobada temàtica mensual), Made in Barcelona (networking entre creatius i empresaris) i Fàbrica Futur Barcelona, un laboratori creatiu que dibuixa el futur des de Barcelona: Cultura + Creativitat + Tecnologia.\nEn tots els seus treballs prioritza un objectiu: (re)descobrir, identificar, connectar i projectar el talent local i internacional.\nSempre intenta no estar quieta, considera que hi ha massa coses interessants per fer i les xarxes socials són una sort per continuar explicant cada dia on hi és, qui acaba de conèixer, i què està aprenent.\nLa creativitat és el denominador comú de tots els seus projectes. Podeu saber més de Bibiana a la seva web bibianaballbe.com.


Els sindicats, que ahir van presentar l’1 de Maig, demanen consensuar mesures davant la crisi\nEls sindicats UGT-Terres de Lleida i CCOO LLeida van alertar ahir de que quan es revisin un per un els Expedients de Regulació Temporal d’Ocupació (ERTO) molts no s’acceptaran per incomplir la normativa.\nLes dues organitzacions sindicals van dir que molts ERTO no tiraran endavant per incomplir les causes derivades de força major i les econòmiques, tècniques, organitzatives o de producció i es descobrirà que algunes empreses han aprofitat l’alarma sanitària pel Covid-19 com a “excusa per reduir la plantilla”.\nLa secretària general de CCOO Lleida, Cristina Rodríguez, va informar que la seva organització ha presentat 39 expedients per via judicial i 38 denúncies davant la Inspecció de Treball, la majoria per acomidadaments “injustificats” i ERTO “fraudulents”. D’altra banda, va criticar que molts dels afectats per ERTO encara no hagin cobrat la prestació d’atur dels mesos de març i abril.\nLa UGT i CCOO de Lleida encaren un Primer de Maig “confinat”, que serà diferent dels anteriors davant la impossibilitat de celebrar la tradicional manifestació per les restriccions decretades amb l’emergència sanitària pel coronavirus. Malgrat això, els sindicats han volgut fer arribar igualment les seves reivindicacions a la ciutadania, enguany sota el lema “Salut, treball i justícia social. La prioritat és la vida”.\nTant Rodríguez com el secretari general de la UGT-Terres de Lleida, José Luis Aguilà, van instar a les administracions a promoure la constitució d’una taula de diàleg on també hi siguin representats els agents socials i econòmics per cercar consensos per fer front a la crisi sanitària , laboral i social i acabar amb la “precarietat social, laboral i econòmica” i van demanar un major suport de les administracions davant la vulnerabilitat de les famílies que s’estan veient afectades.\nAmbdós representants sindicals van alabar la tasca desenvolupada pels treballadors dels serveis públics i van defensar que “la resposta no ha de ser tornar a polítiques d’austeritat”, sinó que s’han de millorar els recursos públics i retirar la reforma laboral, “que és inútil i ha fet perdre molts drets socials”, segon va exclamar Aguilà. Des de CCOO consideren que aquesta crisi ha de servir com a “oportunitat” per implementar canvis estructurals i reinventar el model econòmic i social”.\nLleida signa uns 2.765 contractes temporals menys que en el 2019\nLa contractació temporal a la demarcació de Lleida s’ha reduït en un any en un 27,3%. Durant el mes de març del 2020 es van signar 7.377 contractes, 2.765 menys que en el mateix mes del 2019 (que van ascendir a 10.142), segons un estudi dut a terme per l’empresa de recursos humans Randstad. Aquesta baixada es deu a l’impacte de la Covid-19.\nSegons Randstad, la contratació temporal a Catalunya ha caigut en un 29,5%, és a dir, registra un descens de 2,2 punts percentuals més que la mitjana estatal (-27,4%), el que suposa que s’han deixat de signar 63.887 contractes de durada determinada. Agricultura (-17,2%) i indústria (-14,4%), van ser els sectors en què menys es va reduir la contratació temporal.


Els Reis Mags atraquen a Barcelona acompanyats del vaixell d'Open Arms\nPublicat 05/01/2019 17:15CET\nL'alcaldessa de Barcelona, Ada Colau, ha rebut als Reis Mags que aquest dissabte a la tarda han arribat amb vaixell a la ciutat com a pas previ a la Cavalcada que discorrer pels carrers de la capital catalana.\nMelcior, Gaspar i Baltasar han atracat el seu veler al Moll de la Fusta després d'arribar a la ciutat acompanyats per un vaixell de l'ONG Open Arms, que rescata persones a la deriva al Mediterrani.\nEn el seu discurs de benvinguda, Colau ha preguntat als nens congregats si coneixien a Open Arms i el seu treball, i els ha comparat amb els Reis Mags d'Orient: "Representen els millors valors de la humanitat".\n"Salva les persones refugiades que fugen de la guerra i de la misria i que els salven enmig del mar", ha subratllat l'alcaldessa després de saludar a Les seves Majestats, que han saludat als centenars de barcelonins que s'han apropat a veure'ls arribar.\nEntre els assistents, s'ha comentat que el rei Melcior tenia una lleugera semblana a l'actor Lluís Homar i que Gaspar tenia un aire que recordava al regidor de Presidncia, Aigua i Energia de Barcelona, Eloi Badia.


El muntatge del musical 'Diví Neró' en una zona arqueològica encén Roma un mes abans de l'estrena\nLa construcció d'un escenari gegantí i de graderies per 3.000 persones a la Vinya Barberini obre un fort debat a la premsa\nEFE/ARA Roma 21/04/2017 11:05\n260x366 Plànol de situació de l'escenari del musical 'Diví Neró' dins l'entorn arqueològic dels Fòrums imperials / DIVINO NERONE OPERA ROCK Plànol de situació de l'escenari del musical 'Diví Neró' dins l'entorn arqueològic dels Fòrums imperials / DIVINO NERONE OPERA ROCK\n¿Els llocs patrimonials han de ser rendibles econòmicament? ¿Fins a on es pot arribar per posar en valor un monument? Interrogants com aquests ressonen aquest divendres a la premsa italiana arran de la polèmica que ha aixecat la construcció de la construcció de l'escenari gegantí del musical 'Diví Neró' a la zona arqueològica de Vinya Barberini. A més de l'escenari, que té unes dimensions de 36 metres d'amplada, 24 de profunditat i 14 d'alçada, està prevista la construcció d'unes graderies temporals amb capacitat per a 3.0000 persones. Un dels atractius de 'Diví Neró' és que hi col·laboren quatre professionals guanyadors d'un Oscar: els directors artístics Dante Ferretti i Francesca Lo Schiavo; la dissenyadora de vestuari Gabriella Pescucci i el músic Luis Bacalov. I també que des de les graderies es tindrà una vista privilegiada del Colisseu.\nEls promotors de 'Diví Neró' volen l'espectacle sigui la gran atracció d'aquest estiu a Roma, i sembla que ja ho han aconseguit un mes abans de la l'estrena. "És una bogeria. Estic convençut de que es poden fer servir estructures antigues per aquests esdeveniments, com el teatre d'Ostia Antica, però no entenc que es construeixi una nova estructura en una zona delicada com Vinya Barberini", lamenta aquest divendres a 'La Reppublica' el president del Comitè per a la Bellesa de Roma, Vittorio Emiliani.\nPrecisament 'La Reppublica' recull aquest divendres que el superintendent de l'àrea arqueològica de Roma, Francesco Prosperetti creu que l'espectacle posarà en valor la zona, on hi havia el menjador giratori que Neró va fer construir per a les seves festes, i que no tindrà "cap impacte negatiu sobre la zona del Palatí". La Superintèndencia té interessos en aquest espectacle: rebrà 250.000 euros pel lloguer de la zona i un 3% de la recaptació dels tres mesos de funcions. El destí previst dels recursos que obtingui és restaurar algunes zones de l'àrea arqueològica del Palatí i dels Fòrums imperials.\nEl preu de les entrades de 'Diví Neró' està entre els 8 i els 240 euros. El ministre de Cultura, Dario Franceschini, també dona suport a l'espectacle i recorda que sempre sempre ha vist amb bons ulls aquest tipus d'esdeveniments que volen posar en valor el patrimoni artístic. Però cap d'aquestes explicacions convenç els experts: l'historiador de l'art Tomaso Montanari va criticar fa uns mesos que les àrees arqueològiques es difonguin a través de "l'entreteniment" i que si es produeixen vibracions poden provocar danys. Salvatore Settis, que també és historiadors de l'art, tem que es produeixin "danys permanents". "Com ja va succeir a Pompeia", subratlla.


Els diputats per Girona al Congrés - Diari de Girona\nEl judici del 17-A\nEls diputats per Girona al Congrés\nActualitzat: 28/04/2019 23:30 Veure galeria >\nERC ha aconseguit un resultat històric a les comarques gironines aquestes eleccions del 28-A. La formació no només ha guanyat els comicis sinó que, a més, ha aconseguit per primera vegada en la seva història tres dels sis diputats en joc. Amb el 91,76% escrutat, els republicans s'han mantingut com a primera força, com ja va passar el 26-J, quan van desbancar Convergència. Junts per Catalunya (JxCAT) se situa com a segona força a la demarcació amb dos escons i el PSC manté el que tenia. El perd, en canvi, En Comú Podem (ECP), que havia aconseguit un diputat a les eleccions del 2015 i del 2016. El PPC ha tornat a quedar-se fora i Cs també ha quedat escombrat. El Front Republicà, que ha escalat fins a la sisena posició per davant del PPC, tampoc ha aconseguit representació. Aquests comicis han tingut una participació del 76,18%, que se situa en nivells del 2004 i més de 15 punts per sobre del 2016.\nJaume Alonso-Cuevillas i Sayrol - JxCat\nJoan Margall Sastre - ERC-Sobiranistes\nLaia Cañigueral Olivé - ERC - Sobiranistes\nMarc Lamuá Estanyol - PSC\nMontserrat Bassa Coll - ERC-Sobiranistes. La germana de l’exconsellera empresonada Dolors Bassa s’ha involucrat per primera vegada en política per denunciar la situació en què es troba la seva germana i la resta de líders independentistes empresonats.


ALGÚ ENS POT EXPLICAR COM FAREM LA INDEPENDÈNCIA - ELS PATRIOTES\nALGÚ ENS POT EXPLICAR COM FAREM LA INDEPENDÈNCIA\nEl Consell d’Europa sobre drets i altres minúcies amb la seva resolució presentada i aprovada, ha deixat clar que Espanya i el seu Estat no són dins d’una democràcia plena. Vaja sembla que estan a l’alçada de la mateixa democràcia que practica Turquia.\nL’indultada feta pel “Gobierno de España”, parcial, revisable i revocable és una presa de pel, que només s’ajusta al fet que avui els presos politics dormiran a casa i, res més. No podran exercir càrrec públic i la seva vida política és més a prop del silenci que d’una activitat lluitadora malgrat discursos abrandats a la seva sortida de la presó.\nSembla que alguns, sobre tot els que dominen les bambolines del gran espectable de la política, ens volen fer creure que tenim dos anys per fer autonomisme i per convèncer als espanyols d’esquerres que podem acordar i pactar.\nFins i tot en tenim que ho fien a una moció de confiança creguts que tot anirà be amb el “Gobierno” del PSOE i Unidas Podemos més els Comuns.\nTenim un Govern de coalició i poc a poc des de la Presidència i Conselleries, la nova estructura de confiances és va conformant. Els homes i dones lleials i suposadament competents dels dos partits ER i JxCat, tornen a donar vida a un Govern que governa, segons diu el Conseller d’economia sobre un 12 % del pressupost i que la resta ve directament com finalista.\nPoquíssim poder per legislar, un poder limitat per decidir on gastem com i quan els nostres impostos, cap capacitat per incidir en els temes internacionals com per exemple la dotació prevista del fons comunitari de 140.000 milions d’euros. Un escenari, convindrem, poc afalagador.\nAl respecte, serà curiós veure com el traga-la, que vindrà, quan el “Gobierno de España” reparteixi segons la seva conveniència i deutes i, a Catalunya no arribin ni les motlles.\nAixò si tindrem temps per pidolar. Tenim tot un Govern d’esquerres i independentista per fer-ho, tot i saben que les demandes aniran com sempre a la paperera.\nEl Vicepresident Puigneró ja demana el traspàs del aeroport de Barcelona i trens de rodalies. El Conseller d’economia Giro també demana que el dèficit es situï al 1,1 %. Sembla que estan demanant insistentment participar directament al repartiment dels fons que han de venir de la UE.\nDemanar, demanar, sembla que és l’únic que sabem fer, malgrat les negatives i, saber que faran el contrari, per exemple el corredor del mediterrani. I tornarem a demanar totes les vegades que calgui perquè fa temps que varem assumir que som part d’Espanya i el que toca és ser un bon minyó i esperar que el amo sigui amable, comprensiu i ens faci l’honor de ser petits amos. Com diu el Junqueras; estimo Espanya tot i esperant la correspondència que tothom sap que des de fa més de tres segles mai s’ha donat.\nJa ni fan aquell discurs de: volem la independència per ser lliures. Per gestionar els nostres recursos i els nostres impostos. Perquè volen ser un actor polític en tot el que faci i sigui internacional. Perquè volen gestionar i decidir com han de ser les nostres infraestructures. Perquè som un poble i tenim tots els drets universals. Perquè volem la nostra justícia. Perquè volem exercir el dret a ser solidaris com i quan creiem que toca. Perquè volem afavorir a les classes desfavorides legislant adequadament. Perquè les nostres institucions han de ser lliures i mai tutelades.\nDos anys d’autonomisme, sense un discurs que ens digui que volem la independència i perquè, seran dos anys perduts.\nGloria Jou Brugarola\n10/9/2021 10:46:56 pm\nExacte. Tot es sobre el paper, cap aspecte practic. Volem el dialeg, es cert, però com que no es pot dialogar amb espanya, no ens queda altre que la unilateralitat. Es pot tirar endavant ? Com es solucionen, a la practica, els problemes derivats d'aquesta? Per ara, em sembla que el consell per la republica nomes servira per identificar els propes represialats per la "justicia" espanyola


Desembre | 2016 | Casa Usher Llibreters\nMes: Desembre \_20\_+00:00 2016\n20 Desembre 2016 / Casa Usher Llibreters\t/ Deixa un comentari\nEl llibre del club de lectura de gener serà “Sidra con Rosie” de Laurie Lee, editat per Nórdica Libros. Es tracta del primer volum de les seves memòries en què Lee explica la seva infància al petit poble de Stad (Gloucester, Regne Unit) en l’època de la Primera Guerra Mundial.\nLaurie Lee i la casa on va passar la seva infància\nEn els capítols del llibre l’autor ens explica els records d’una manera desordenada: parla de la seva mare, dels seus germans, de les seves “àvies”, dels vilatans, dels companys de l’escola… tot mesclant la nostàlgia per aquest món perdut amb l’afecte per la seva família. Com que Lee va escriure el llibre molts anys després, quan ja era adult, combina la ironia amb la mirada innocent d’un nen que descobreix el món.\n17 Desembre 2016 / Casa Usher Llibreters\t/ Deixa un comentari\nLa nostra tria de llibres d’assaig per aquest Nadal\n16 Desembre 2016 / Casa Usher Llibreters\t/ Deixa un comentari\n“Museu Nacional d’Art de Catalunya: un itinerari” d’Artur Ramon (ed. Elba)\nAquest llibre sorgeix d’una visita comentada al museu amb uns amics, i encara que l’autor prefereix parlar de llibre de viatges més que de guia, podem dir que és un itinerari per explicar l’experiència estètica de recórrer un museu. Per tots els públics i perquè “… l’art no es pot estimar quan no s’entén…”\n“Loco. Cómo no llevar un estudio de grabación” de Paco Loco (ed. Hurtado & Ortega)\nConsiderat com una de les figures més importants de la música independent espanyola de les darreres dècades, Loco obre les portes del seu estudi per explicar els seus coneixements tècnics i els seus records personals, amb una certa deixadesa i amb molt d’humor.\nAmb entrevistes, fotografies, un recull de tots els “trastos” que té Paco al seu estudi i moltes més curiositats. El primer llibre de l’editorial Hurtado & Ortega deixa tan bon sabor de boca que ja tenim ganes de llegir els propers títols que vagin publicant…\n“La vida breve de Katherine Mansfield” de Pietro Citati (ed. Gatopardo)\nCom ja va fer amb la vida d’Alexandre el Gran, Citati reconstrueix la biografia de l’escriptora Katherine Mansfield en un relat delicat i literari.\nLa vida de Mansfield es converteix en un conte, igual de precís i subtil que els relats que ella mateixa escrivia: reflectint detalls, potser reals o potser inventats per Citati, que mostren una dona sensible que va viure una vida breu, però intensa.\n“Desconeguts a la porta de casa” de Zygmunt Bauman (ed. Arcàdia)\nVivim temps convulsos i són molts aquells qui es veuen abocats a deixar casa seva i venir a Europa en busca de refugi.\nBauman analitza magistralment aquest fenomen destacant la por a l’estrany com un element clau que no ens deixa enfocar bé aquesta problemàtica, i que ens allunya de la solució: construir un món on poder viure junts independentment de les nostres diferències.\n“M Train” de Patti Smith (ed. Lumen)\nDesprés del brillant llibre “Éramos unos niños” en que la cantant i artista nord americana ens parlava dels seus inicis en el món de la música i de la relació amb el fotògraf Robert Mepplethorpe, la compositora de “Horses” escriu un interessant llibre de memòries a partir de textos recopilats en cafès al llarg de la seva trajectòria.\n15 Desembre 2016 / Casa Usher Llibreters\t/ Deixa un comentari\nBarbapapà: el rei de la casa de desembre 2016\n1 Desembre 2016 1 Desembre 2016 / Casa Usher Llibreters\t/ Deixa un comentari\nAquest mes de desembre no tenim un Rei de la Casa… en tenim nou!\nI és que per Nadal ja se sap que les famílies es reuneixen, i nosaltres hem volgut reunir a Casa Usher una família molt especial: cada un d’ells és d’un color i tots poden adoptar la forma que vulguin… Ja sabeu qui són?\nSón la família Barbapapà.\nBarbapapà és el pare, i és de color Rosa. Va nèixer a un jardí, com neix una planta o una flor, i va decidir formar una família.\nBarbamamà és la mare, i és de color negre. Li agrada cuinar, tenir cura de la casa i del jardí, i ocupar-se dels seus set fills… És valenta i decidida.\nBarbabella és la filla lila. Li agraden els vestits, les joies, els perfums i el maquillatge, per estar sempre ben bonica. És una presumida.\nBarbalala és la filla verda. Li agrada molt la música i és capaç de tocar qualsevol instrument, però també es preocupa per l’ecologia i la botànica. És una somniadora.\nBarbabrillo és el fill blau. Li agrada la ciència, la química, la física i sempre està provant de fer invents. És un curiós.\nBarbazoo és el fill groc. Li agrada la fauna i la flora, la natura i els animals. És molt solidari.\nBarbabravo és el fill vermell. Li agrada fer esport i menjar molt per estar ben fort. És un manaire\nBarbalib és la filla taronja. Li agraden els llibres i llegir, saber i apendre, i també liderar. És una activista\nBarbabello és el fill negre. I és pelut, perquè és l’artista. Li agrada la pintura i l’escultura. És molt sensible\nJunts passen moltes aventures que no et pots perdre!\n1 Desembre 2016 22 Desembre 2016 / Casa Usher Llibreters\t/ Deixa un comentari


L'horari d'hivern començarà el diumenge: a les 3 de la matinada haurà que endarrerir els rellotges una hora\nA la província de Castelló es pondrà el sol a les 18.07 hores\nGeneral 21 de octubre de 2020 REDACCIÓ\nCambio de horario. Europapress\nL'horari d'hivern començarà en la matinada del diumenge 25 d'octubre, doncs a les 3 hores de la matinada caldrà endarrerir els rellotges una hora fins a les 2, a les Canàries a les 2 hores serà la 1, per la qual cosa els ciutadans espanyoles guanyen una hora de somni.\nA partir d'aquest diumenge, el país recuperarà la que està considerada com a hora oficial a Espanya, una hora per davant del temps que marca el meridià de Greenwich.\nEndarrerir els rellotges suposa que començarà el dia i fosquejarà una hora abans i per tant, hi haurà menys temps de llum solar als matins i a les vesprades. D'aquesta manera, el Diumenge a la província de Castelló, es pondrà el sol sobre les 6 de la vesprada, concretament tindrà lloc a les 18.07 hores. El dia durarà 10 hores, 40 minuts i 44 segons, temps que anirà reduint-se fins al 21 de desembre, el dia més curt de l'any.\nÚltim canvi de horari?\nAquest canvi d'hora d'estiu a hivern es farà el diumenge en tota Europa, d'acord amb la Directiva Comunitària del Canvi d'Hora, que és de moment d'obligat compliment, encara que això podria canviar en 2021, data en la qual la Comissió Europea vol eliminar aquest polèmic canvi d'horari, després de proposar-ho en 2018.\nA més d'Europa, aquest canvi d'hora s'aplica en Amèrica del Sud, en algunes zones dels Estats Units, el Canadà i Àfrica. El Japó és l'únic país industrialitzat que no segueix aquesta normativa.\nA Espanya, el Govern va crear una comissió de 'savis' per a avaluar en quin horari hem de quedar-nos, si en el d'hivern o en el d'estiu. Al març aquest comité va presentar un informe en el qual no s'arriba a una «resolució concloent». La Comissió Nacional per a la Racionalització dels Horaris Espanyols és una de les grans defensores que Espanya es quede sempre en l'horari d'hivern, en el qual fosqueja abans ja que «afavoreix la productivitat i el rendiment». Uns arguments amb els quals no estan d'acord totes les empreses relacionades amb el sector del turisme, un dels més importants del nostre país, ja que consideren que aquest horari perjudicaria molt al sector.\nCanvi de horari horari d'hivern


L'Ajuntament de Campdevànol estrena nou «look» amb una inversió de 90.000 euros | NacióRipollès\nL'Ajuntament de Campdevànol estrena nou «look» amb una inversió de 90.000 euros\nEls treballs han consistit en fer una millora de la coberta i un rentat de cara de la façana | La resta d'obres importants del municipi com la reforma integral de les places, la remodelació del pavelló i la nova escola avancen a bon ritme\nper Isaac Muntadas , Campdevànol, 23 de febrer de 2018 a les 09:49 |\nLes obres de millora de la façana i la coberta de l'Ajuntament de Campdevànol ja s'han acabat i han tingut un cost de 90.000 euros | Isaac Muntadas\nProbablement, en matèria d'obres aquest any 2018 serà un dels més productius dels últims anys a Campdevànol. Abans que s'acabi el mandat, l'alcalde del municipi, Joan Manso (PDeCAT), vol tenir enllestits tots els fronts oberts que hi ha a la població i, de moment, ja s'ha fet un primer pas per poder gaudir de la traca final. I és que la setmana passada van finalitzar les obres de millora de la façana i la coberta de l'Ajuntament de Campdevànol. Uns treballs que han tingut un cost de 90.000 euros, dels quals 75.000 els ha aportat la Diputació de Girona a través del Pla únic d'obres i serveis de Catalunya (PUOSC) i, la resta -15.000 euros-, s'han extret de fons propis del consistori.\nL'obra ha consistit en la substitució de totes les teules i en l'aïllament de la coberta, ja que estava ''en molt mal estat'', segons deia l'alcalde a l'inici de l'actuació. A més, s'ha pintat tota la façana de color blanc, amb les finestres incloses, i aquesta setmana s'han acabat els treballs per il·luminar de nou tot l'edifici. Aquest rentat de cara necessari era una demanda ciutadana fruït de la consulta popular que es va fer al municipi el passat mes de desembre de l'any 2016. Un altre de les opcions d'aquella votació consistia en enderrocar l'edifici consistorial i traslladar-lo al centre cívic, però no va tenir gaire suport. L'actuació va començar a principis d'octubre i estava previst que les obres només duressin un mes i mig -s'haurien d'haver finalitzat a mitjans de novembre-. Per desgràcia, l'empresa que s'encarregava dels treballs va fer fallida i les obres van quedar parades. Sortosament, després d'una sèrie de negociacions es van poder reprendre i s'han pogut acabar amb gairebé tres mesos de retard.\nAnimar els veïns a rehabilitar façanes i cobertes\nSegons Manso, aquesta actuació de millora a la casa consistorial ha de servir perquè altres veïns del municipi s'animin a fer millores en les façanes i cobertes dels edificis que estan inclosos dins el sector de la Llei de Barris (carrer Major i adjacents, el sector antic de darrere de l'església i el barri del Raval). Cal recordar, que tots aquells veïns d'edificis amb una antiguitat de més de 25 anys -la gran majoria de la zona- poden beneficiar-se d'una subvenció força suculenta per reformar la façana o la coberta. Aquelles persones que fessin les obres entre el mes de gener de l'any 2010 -període en què va entrar la Llei de Barris en vigor- o les facin abans del 31 de desembre d'enguany també es podran acollir a aquestes ajudes. El termini per la tramitació de sol·licituds, que es farà per ordre estricte de petició serà entre l'1 d'abril i l'1 de novembre.\nL'alcalde ha animat als veïns a acollir-se a les subvencions per rehabilitar façanes i cobertes Foto: Isaac Muntadas\nLes places, l'escola i el pavelló\nLa resta d'obres del municipi també avancen a bon ritme. Per lògica, la reforma integral de les places Clavé, Valldemossa i Sardana, que va començar a mitjans d'octubre, hauria de ser la propera actuació en acabar-se. En principi, els treballs havien de durar vuit mesos; per tant, pel mes de maig d'enguany ja haurien d'estar acabades. El problema és que les obres es van haver d'aturar gairebé dues setmanes per les fortes nevades de principis de mes. Tot i així, podria ser que les obres entressin dins dels terminis. El cost d'aquesta actuació finançada per la Llei de Barris s'apropa al milió d'euros després que en l'adjudicació es reduïssin entre 60.000 i 70.000 euros. L'empresa encarregada de l'execució d'aquestes obres és Vialser (Vialitat i Serveis SLU).\nLa reforma integral de les places Clavé (a la imatge), Valldemossa i Sardana avança a bon ritme Foto: Isaac Muntadas\nEl passat 3 de gener també es van posar en marxa les obres al pavelló municipal Mercè Guix. La remodelació d'aquest equipament costarà 1.087.322 euros -amb IVA inclòs- i anirà a càrrec d'Infraestructures Trade SL. L'actuació té un termini d'execució de vuit mesos i es portarà a terme al llarg d'aquesta primavera i estiu. L'objectiu principal és que els treballs estiguin acabats pel mes d'agost perquè els diferents equips que hi juguen els seus partits com el Club Bàsquet Campdevànol -que ara juga a ''l'exili'' forçadament- puguin començar-hi la temporada. En principi, tot està anant sobre el previst i ja es pot veure com s'ha extret la teulada del bar i que tan la grada que queda a la banda de les pistes de tennis com alguns dels vestidors ja no existeixen.\nLa grada del pavelló Mercè Guix que dóna a la banda del tennis ja ha estat enderrocada Foto: Joan Manso\nFinalment, l'altre obra vital pel futur de Campdevànol és la construcció de la nova escola als terrenys de Can Ribalaigua. Després d'anys d'endarreriments per la contaminació de fuel al subsòl que no s'ha pogut descontaminar fins el passat mes de novembre, ara mateix ja no hi ha cap obstacle perquè el centre escolar sigui una realitat ben aviat. En un primer moment, es va determinar que el termini d'execució estigués al voltant dels 14 mesos; per tant, si fem cas a com avança l'obra (ja es pot veure com s'està construint el segon pis i comença a agafar forma) podria ser que hi hagués un regal de Reis avançat i les obres s'acabessin pel Nadal d'aquest any. Les xifres ballen entre finals de l'any 2018 i principis del 2019. S'haurà de veure com evoluciona tot plegat.\nLes obres de la nova escola de Campdevànol van vent en popa i ja s'està construint el segon pis Foto: Isaac Muntadas\nSocietat, PDeCAT, Joan Manso, escola de Campdevànol, pavelló municipal Mercè Guix, places Campdevànol, urbanisme, obres, façana i coberta Ajuntament de Campdevànol


El districte gandià de Marxuquera celebra les seues festes de l'11 al 15 d'agost — Saforguia.com\nEl districte gandià de Marxuquera celebra les seues festes de l'11 al 15 d'agost\nNoticia clasificada en: Ayuntamiento Ayuntamiento Gandia Fiestas patronales Gandia Marxuquera\nDivendres la cantautora Clara Andrés oferirà un recital i com a novetat s'incorpora un dinar amb paelles.\nEl president de la Junta de Districte de Marxuquera a Gandia, Xavier Ródenas, i el president dels festers de Marxuquera van presentar el passat dimecres en roda de premsa el programa d'actes, que es realitzaran des del pròxim divendres 11 fins al dimarts 15 d'agost.\nEl president va manifestar que com a novetat este any es celebrarà la festa de les paelles, ja que "han hagut de pensar una nova activitat per a completar el programa perquè la celebració dura més dies". Ródenas va assenyalar que estes festes "pretenen incloure a col·lectius que solen quedar-se fora de la programació festiva com són xiquets i persones majors". Per tant, entre les activitats programades es troben tallers familiars, contacontes i concerts. D'entre estes destaca l'actuació de Clara Andrés, cantautora saforenca, el divendres 11 d'agost per donar la benvinguda a les festes.


El psicòleg Vicenç Arnaiz parlarà aquest dijous de com viuen el confinament dels nens i nenes d'edats més primerenques\n20 2020 abril - 12: 19\nLa regidoria d'Educació i Infància de Xàbia juntament amb l'Escoleta Municipal L'Oroneta s'han programat per aquest dijous, 23 d'abril, una conferència de l'psicòleg expert en infància Vicenç Arnaiz en la qual parlarà de com viuen psicològicament el confinament dels nens i nenes de edat primerenca.\nLa xerrada s'oferirà via online a partir de les 18 hores a l'enllaç (https://www.youtube.com/watch?v=274oRf33Y_U&feature=youtu.be) i està especialment adreçada a les famílies amb nens d'entre 0 i 6 anys.\nVicenç Arnáiz és psicòleg de reconegut prestigi i durant la seva trajectòria professional ha estat director de el Servei d'Atenció Primerenca a Menorca, director de l'Institut per a l'Educació de la Primera Infància de el Govern de les Illes Balears i assessor extern de el Ministeri d'Educació per temes relacionats amb la primera infància.\nXerrada psicòleg sobre confinament en els nens\nTambé formador de mestres d'Educació Infantil, professor associat de la Universitat de les Illes Balears, president de l'Observatori de la Infància de Menorca i assessor de l'Organització d'Estats Iberoamericans (OEI) en qualitat d'expert en Educació Infantil, entre d'altres.\nÉs col·laborador habitual de revistes educatives d'àmbit estatal i sol ser requerit per fer cursos, ponències, seminaris ..., centrats en l'àmbit de l'afectivitat i el patiment dels nens i nenes, les oportunitats de la vida familiar, el sentit i els objectius de l'educació, etc. Col·laborador habitual en les diferents revistes educatives de l'Estat, pertany a el consell de direcció i a l'consell assessor de les revistes Guix d'infantil i Aula.


Mor l'escriptor Lluís Calderer als 76 anys\nPublicat 20/09/2020 18:15CET\nL'escriptor de Manresa (Barcelona) i Premi Bages de Cultura 2010, Lluís Calderer, ha mort als 76 anys, segons ha informat aquest diumenge la Conselleria de Cultura en un tuit recollit per Europa Press.\nLa Conselleria ha destacat que Calderer deixa un "llegat enorme d'obra i amor per la cultura", després de fundar Art Viu, la revista 'Faig', el Cineclub Manresa i Quaderns del Taller.\nTambé ha lamentat la seva mort l'alcalde de Manresa, Marc Aloy, qui ha explicat que Calderer era "un home de lletres, erudit, mestre, escriptor, professor de llengua, amant de l'art, cinèfil, membre de tantes entitats, amic afable i company de lluites".\n"Ens deixes una petjada inesborrable. Com et trobarem a faltar, estimat Lluís!", ha escrit.\nCalderer és autor d'obres com 'La Seu se'n va a córrer món' (1984), i 'Figuracions (1998)', a més de poemaris com 'Essència del temps' (1982), 'Mentre la pols es mou' (1995) i 'El pacte clos' (1997), i traduccions de Giuseppe Ungaretti, Albert Camus i Guy de Maupassant.


Dia Internacional del Voluntariat - Tot Barberà\nTú estás aquí: Inicio / Dia Internacional del Voluntariat\nUn any més se celebra el Dia Internacional del Voluntariat a Barberà del Vallès. L’acte es realitzarà el dijous 7 de novembre a les 18.30 h a la Biblioteca Esteve Paluzie.\nEn aquesta data volem celebrar i reconèixer la tasca desinteressada i compromesa amb la ciutat de tantes persones i entitats que contribueixen a transformar Barberà del Vallès cap a un municipi més compromès, inclusiu i participatiu.\nL’edició d’enguany porta el títol de “Celebrem el voluntariat! Un dia per a les persones compromeses amb Barberà“, per tal de destacar el caire festiu de l’activitat es comptarà amb una actuació de la companyia Teatre del Buit que oferirà a les persones assistents l’oportunitat de reflexionar sobre la tasca voluntària de manera divertida i amena. A més, es farà entrega dels certificats de participació voluntària. El programa de l’acte serà el següent:\n8.30 h Benvinguda i presentació de l’acte\n18.45 h Representació teatral sobre voluntariat\n19.30 h Entrega de certificats de participació voluntària\n19.45 h Cloenda de l’acte i foto de família\nLes entitats amb projectes de voluntariat tindreu l’oportunitat d’entregar els certificats de participació voluntària. Si esteu interessats/es en aquesta acció, contacteu amb el Punt de Voluntariat.\nAquest acte està obert a tothom, i està dirigit especialment totes aquelles persones que participen de manera voluntària a les entitats de Barberà del Vallès. Cal confirmar assistència a voluntariat@bdv.cat o al telèfon 937 29 71 71 (ext. 298).\nTAB Spain traslada su delegación de la zona Centro Dones Braç a Braç organitza el cinefòrum de la pel·lícula Las trece ro...


L’Ajuntament de Salou destinarà 500.000€ per atendre emergències de caire social i econòmic — Ajuntament de Salou\nL’Ajuntament de Salou destinarà 500.000€ per atendre emergències de caire social i econòmic\nL’Ajuntament de Salou destinarà 500.000€ per atendre emergències de caire social i econòmic https://www.salou.cat/ca/noticies/l2019ajuntament-de-salou-destinara-500-00020ac-per-atendre-emergencies-de-caire-social-i-economic https://www.salou.cat/ca/noticies/l2019ajuntament-de-salou-destinara-500-00020ac-per-atendre-emergencies-de-caire-social-i-economic/@@download/image/ajuntament-salou.jfif\nL’alcalde Pere Granados ha explicat que ‘treballem en un pla de mesures per incentivar l’economia, perquè la societat salouenca, el seu teixit empresarial i l’assistència social puguin fer front a les seves necessitats’\nServeis Socials rebrà 100.000 euros; 150.000 euros seran per a promoció econòmica i 250.000 euros aniran a temes de foment de l’ocupació, per tal que les empreses puguin contractar personal\nL’Ajuntament de Salou destinarà 500.000 euros del fons de contingència per fer front a necessitats derivades de l'actual crisi i atendre emergències de caire social i econòmic que en aquests moments pateix la població.\nAixí, l’alcalde de Salou, Pere Granados, ha manifestat que “treballem en un pla de mesures per incentivar l’economia, perquè la societat salouenca, el seu teixit empresarial i els recursos per dotar l’assistència social a les persones més vulnerables siguin una ajuda eficaç, en aquest moment conjuntural de gran complexitat i de necessitat”.\nDels 500.000 € previstos, 100.000 € aniran a mans de Serveis Socials; 150.000 € seran per a promoció econòmica i ajuda al comerç; i 250.000 € s’invertiran en temes d’ocupació, perquè els empresaris puguin contractar treballadors / dores de Salou desocupats.


I ARRIBEM A 5É..: enero 2012\nVos fique l'enllaç ja que no es pot llegir molt bé:\nPublicado por Mari Carmen Romero en 7:15\nRETALLADES A L'EDUCACIÓ PÚBLICA\nHOLA a tots els pares i mares que seguiu el Blog, voldria dirigir-me a vosaltres per a demanar la vostra comprensió i la vostra col.laboració.\nCom ja sabreu, des de la Generalitat Valenciana han emés un decret que ens afecta a tots/es.\nSón moltes les persones que pensen que el professorat només ens estem manifestant per motius econòmics personals.\nPersonalment voldria fer una reflexió "en veu alta" per a que realment entenguereu que aquest decret, lluny de només "retallar-nos" el sou als mestres, va molt més enllà.\nParle de coses reals que ens van a afectar!!!\nConselleria comunica als centres que a partir d'ara les baixes no es cobriran amb la rapidesa habitual. Jo voldria recordar que a primer curs, fins que va arribar Jonathan, els nostres fills varen estar més d'un mes sense tutor amb tot lo que açò comporta;estar entrant i eixint a cada hora un mestre amb tot el que això comporta per als nostres fills.\nConselleria comunica que les baixes dels mestres es cobriran de la següent manera: una baixa, no es cobreix...s'apanya el Centre.De dues baixes, es cobrirà una.De tres, dos.....això pot adonar-se al centre ja que el proper any tindrem una o dos baixes per maternitat segures i les que puguen anar eixint que no tenim previstes.\nConselleria confirma que el Bonollibre es pagarà segons la renta familiar....a molts de nosaltres no ens correspondrà ....tornarem a tindre lo de sempre....beques i diners per als mateixos quan molts dels que treballem cada dia i cotitzem no en tindrem. Això si no s'han gastat ja els diners i decideixen no donar-ne a ningú.\nBeques donades sense ser cobrades.Donades sí però cobrades no!\nRés de pissarres digitals, ni ordinadors, ni llibres per a la biblioteca.....\nMestres especialistes....desapareixeran...tornarem a l'escola de fa 30 anys però amb els mestres d'ara...com ho farem???\nSi el poble necessita un cole nou...no el tindrà...el tindran els rics, ja que es van a crear centres CIS, centres edificats en sòl públic però de gestió privada (Un Mater Dei ,per ficar un exemple, pagat per tots però on rebran ensenyament només els rics o els que tinguen eixe tipus de creença).\nFora del color del partit polític, no vull jo entrar en temes d'aquestos, és conegut per tots/es que tota la societat anem a pagar el que els nostres polítics han fet mal...però jo em pregunte....quina culpa tenen els nostres fills de tot aço?\nA les escoles no ens arriben els diners de Conselleria. A la nostra escola tampoc. Nosaltres encara no ens veiem en el cas, però hi ha escoles que no poden pagar el menjador o les fotocòpies, instituts que no poden pagar la llum o la calefacció.....Ara han dit que pagaran...però primer als concertats i després a nosaltres.Pot ser siga només una manera de callar-nos la boca per a que no fem soroll....\nAls mestres ens retallen el sou altra vegada, i vull recordar que l'any 2010 ja ho varen fer. A mi personalment em retallaren el sou mensual 145 euros. Ens vareu escoltar en eixos moments?\nJo vaig pensar que era just, que la societat està patint i jo era una privilegiada per tenir sou tots els mesos.....\nPerò ara sí vaig a fer soroll!\nVaig a fer-ho pensant en el meu sou sí, però vaig a fer-ho pels nostres fills/es.Per la seua educació. Jo que estic dins i sóc mare puc vore el que al nostre cole passarà i vos demane a nivell personal, que feu un pensament i aneu més enllà del que un mestre cobra, de les vacances que té, de que treballa calentet....apel.le a la vostra persona per a que us manifesteu, que ens doneu el vostre suport ja que si no ho fem tots/es junts no aconseguirem que reculen!\nJo sóc mestra i estime el meu treball. Jo sóc mare i estime a les meues filles. Jo sóc mestra i vull defensar els meus drets. Jo sóc mare i vull defensar els drets de les meues filles per a que el seu futur estiga garantit.\nPer favor, no voldria jo, que aquesta reflexió fera pensar a ningú que estic ficant-me en temes polítics...rés més lluny del meu pensar i fer. El que passa és que estic farta de mentires.....sóm un col.lectiu poc estimat i es van a valer d'això per a enfonsar la nostra escola pública. Estic farta d'escoltar certs comentaris que es fan de manera gratuïta dels mestres.....mestres hi ha de tots els tipus i colors, però torne a insistir que açò va molt més lluny...que afecta coses molt més importants que els nostres sous.\nLluitem tots/es junts per una educació de qualitat per als nostres fills/es!!\nGràcies per dedicar un temps per a llegir aquesta reflexió i ojalà us haja mogut dins vostre el que a mi em mou.....FORÇA PER DEFENSAR EL QUE ÉS NOSTRE!! FORÇA PER A NO ADMETRE LES INJUSTICIES! FORÇA PER A DEMANAR RESPONSABILITATS ALS QUE NO HAN FET BÉ LA SEUA FEINA...ELS POLÍTICS....no els nostres fills, els mestres, els llauradors ni el poble plà.\nPublicado por Mari Carmen Romero en 3:43\nAhí van uns enllaços en Valencià:\nPublicado por Mari Carmen Romero en 15:18\nAhí van uns enllaços per a facilitar-vos la tasca a casa:\nPublicado por Mari Carmen Romero en 10:42


Petit Terrassa | La Festa Major de Terrassa recupera la normalitat amb 300 activitats per a tots els públics\nLa Festa Major de Terrassa recupera la normalitat amb 300 activitats per a tots els públics\nDel divendres 1 i fins al dimecres 6 de juliol, la ciutat estarà de festa amb prop de 300 activitats presencials per a grans i petits\nLa Festa Major de Terrassa 2022 se celebrarà enguany sense restriccions. Del divendres 1 i fins al dimecres 6 de juliol, la ciutat estarà de festa amb prop de 300 activitats presencials per a grans i petits. Coincidint amb el Mundial d’Hoquei Femení (1 al 18 de juliol), l’Ajuntament ha posat l’accent en afegir més activitats culturals i esportives a la programació i en repartir-les en nous escenaris arreu de la ciutat.\nEn la roda de premsa d’aquest matí, L’alcalde de Terrassa Jordi Ballart ha manifestat el seu entusiasme: “Volem que la Festa Major sigui motiu de sentir-se orgullós de ser terrassenc i terrassenca. Una de les millors i primeres festes després de tot el que hem passat”. Enguany, la Festa Major recupera tradicions d’abans de la pandèmia, però en conservarà d’algunes que han resultat efectives com fer els Castell de Focs en diferents llocs de forma simultània.\nEn aquesta edició, també es recuperen els actes protocolaris d’inici de Festa com són l’encesa del ciri, la Baixada del Drac, el Descobriment del Capgrós de l’any, la ballada de gegants, nans i l’àliga. La lectura del Manifest serà a càrrec del cantant local Lildami. Tan mateix, s’eliminarà l’exposició on s’hi trobaven les peces més importants de la cultura popular terrassenca.\nDurant dies de màxima activitat nocturna (1 a 3 de juliol), s’instal·laran dos punts lila al carrer de la Rasa i a l’Espai Vela. Pel que fa a la mobilitat, repetirà el serveix nocturn d’autobusos amb parades intermèdies i hi haurà un servei ininterromput de trens i ferrocarrils de la S1 durant les nits de divendres i dissabte cada hora.\nLa programació serà totalment presencial\nEl programa d’activitats compta amb prop de 300 activitats per a tots els gustos. S’oferiran visites guiades i portes obertes al patrimoni egarenc com La Seu d’Egara adaptats per a persones amb diversitat funcional. La plaça del Rector Homs serà lloc per a la música clàssica o com el projecte Terrassa Sonora i al Parc dels Catalans actuaran els caps de cartell Doctor Prats, Rosario Flores i la Casa Azul. A la plaça Nova i Vella també hi vindran grups internacionals de música i nacionals molt famosos.\nPer a les famílies, hi haurà diferents espais per a ells. El Parc de Sant Jordi es consolida com a espai per a oferta tranquil·la per qui vulgui fugir de la gentada. Serà un espai de descans amb tallers dinamitzats per l’Associació Vegana de Catalunya i a la nit, hi passaran diferents artistes de la comèdia local. La Festa Major infantil tindrà l’escenari al Parc de Vallparadís del 2 al 4 de juliol.\nPer aquesta Festa Infantil, s’ha aconseguit que s’impliquin moltes entitats i col·lectius com l’Associació de Màgia i Il·lusionisme, l’Orella Verda, la Comunitat Islàmica de Terrassa, Vadejoc i diverses Escoles Bressol que estaran fent activitats per a infants de fins a 3 anys.\nA la Rambla, hi haurà la Fira d’Estiu i la Fira d’atraccions i la plaça Can Roca trobareu la fanzone del Mundial d’Hoquei Femení amb escenari que passaran diferents cantants locals. Aquest any també es dona molt valor a l’esport amb la tornada de la Pedalada Popular, la Cursa Atlètica i molt més.\nEl Castell de Focs serà a diferents llocs de forma simultània. A la zona centre, es llançaran al Pati de l’Escola Pia. A l’est serà a l’antic espai de la piscina de Ca n’Anglada. A l’Oest, Ronda de Ponent i al Sud a la zona d’aparcament de la zona de Can Jofresa.\nLes piscines municipals de Terrassa tornen a obrir amb restriccions 159 vistes\nCap de setmana de rues de Carnestoltes a Terrassa 34 vistes\nLa Festa Major de Terrassa recupera la normalitat amb 300 activitats per a tots els públics 28 vistes\nL’Hospital Mútua Terrassa introdueix les proves farmacogenètiques al Servei de Salut Mental Infanto-Juvenil 24 vistes\nL’Hospital Mútua Terrassa introdueix les proves farmacogenètiques al Servei de Salut Mental Infanto-Juvenil\nL’efectivitat dels tractaments farmacològics varia segons les alteracions genètiques de cada pacient. L’Hospital Universitari Mútua\nLa importància de la fisioteràpia neurològica infantil\nLa fisioteràpia neurològica infantil acull als nadons prematurs amb risc neurològic i els nens, nenes i preadolescents amb dany\nEls millors llibres per celebrar la Revetlla de Sant Joan\nUna de les nits més màgiques de l’any és la Nit de Sant Joan i\nLes piscines municipals de Terrassa tornen a obrir amb restriccions\nLa normalitat encara no arribarà a les piscines municipals de Terrassa aquesta temporada de bany.


calamares en su tinta: el beso letal\nPublicat per kalamar a 19:33\nAllau 12 de noviembre de 2011, 21:58\nM'alegro que t'hagi agradat "bastant".\nWagner està molt bé, però el preludi de "Tristany" s'ha de dosificar. El que no sabia és que s'havia rodat a Suècia, jo ho trobava tot molt anglès.\nHe revist el magnífic pròleg, no m'havia fixat en el detall de les ombres dobles al jardí.\nkalamar 12 de noviembre de 2011, 23:36\nUn òscar per les llums, sobretot al 2n acte, Allau. Si t'hi fixes una ombra és més suau que l'altra, al cinema es veu molt bé. Per mi una altra sorpresa: no sabia de la gran influència de l'estil Tudor fora de les Illes Britàniques.\nAllau 12 de noviembre de 2011, 23:39\nEt confessaré, així en privat, que només per la imatge del cavall abatut, ja hauria pagat el preu de l'entrada.\nMortadel·la 13 de noviembre de 2011, 9:48\nNo l'he anat a veure, però entre la música i les imatges que he vist! SEgur que hi aniré (quan pugui, clar).\nEntre tu i el Jl, em deixeu distreta!\nEstic contenta d'haver-vos trobat.\nSobre llibres i més... no sóc cap experta en res, KAlamar, no et pensis! Sé el què sé, però no massa...\nEm va fer gràcia el teu comentari a casa de L'ancha.\nJosé Luis 13 de noviembre de 2011, 10:55\nPues, visto lo que explicas y el video...\n- parece que entre amaneceres y melancolías les está dando por explicárnoslo TODO. Ahora resulta que Dogma era eso.\n- Lo mejor, la banda sonora (que me suena, :-))) ) Si no es por ella, pelín peñazo autoadmirativo\n- Me sé de uno que puso antes música de Wagner a 2001\nkalamar 13 de noviembre de 2011, 12:45\nbenvinguda Ana! estic molt contenta que hagis parat per aquí. M'hauràs d'explicar si tens blog i perquè un ànec tan cantador es diu mortadel.la.\nPel que fa a la peli, espero la teva opinió. Fins aviat.\nkalamar 13 de noviembre de 2011, 12:49\nAy, JL, estoy amargá con tu concurso, has visto qué melancolía la mía? ya tiro bilis negra..\nEntiendo que pases de la peli, pero hay que reconocer que es un fin del mundo muy bien resuelto. Visualmente, también.\nMortadel·la 13 de noviembre de 2011, 15:57\nAbans portava el meu propi bloc, anomenat Mortadel.la Casolana, l’embotit de sempre amb un toc chic. Era un bloc personal i el tenia a l’espai de MésVilaweb. Un cop em vaig fer un perfil a blogger. Com a imatge vaig triar la d’aquest ànec. El trobava simpàtic. L’utilitzava per deixar comentaris a tots els blocs de fora Vilaweb.\nL’any passat em van fer dues propostes de col.laboració. Una era dins d’un bloc polític de Vilaweb. Aquí, vaig dir que no; el meu tarannà me’l coneixia tothom, per molt personatge que m’inventés; Feia quasi cinc anys que el duia i, a més, el tema no m’interessava. L’altre, era portar el bloc, el contingut, imatges, redacció, disseny, etc, dels tallers de costura de la Natàlia Maragall. Per tant, el bloc que porto ara, fa res, dos mesos, és el d’Estones de Costura. Limitat per poder escriure sobre les coses que m’agraden, però, la feina és la feina. He mantingut l’ànec, me’l sento molt meu i el nom, amb el que també m’identifico moltíssim. Coses de la vida, Kalamar! Mai m’hagués pensat que em sortís una feina per aquí! Ja veus...\nÉs molt llarg d’explicar tooooooooota la història! Si sabessis...\nkalamar 14 de noviembre de 2011, 18:06\nAclarit, Mortadel.la, seguirem aquest ànec cantador i encantador de a prop.\nJoaquim 14 de noviembre de 2011, 21:11\nmandra, mandra, mandra.\nQuina mandra em fa aquest home.\nJo em pensava que això del dogma ja havia passat a millor vida, no?\nAllau 14 de noviembre de 2011, 21:24\nJoaquim, aquesta pel·lícula no és Dogma en absolut. De fet, von Trier només va fer una pel·lícula Dogma: "Els idiotes".\nUna pel·lícula Dogna no pot tenir il·luminació que no sigui natural, ni efectes especials, ni decorats, ni banda sonora: res més lluny d'aquesta "Malencholia".\nJoaquim 14 de noviembre de 2011, 21:30\nTens tota la raó Allau, ja no recordava aquella taula de la llei que vetava tot allò que fins aleshores havia ajudat a fer gran al cinema i que aquella colla van decidir que no, que amb totes aquelles superficialitats no s'anava en lloc.\nSent així, només em fa mandra, mandra. Ja me'n he carregat una.\nGràcies Allau, de tot cor.\nkalamar 18 de noviembre de 2011, 17:22\nel moviment de càmera del principi de les noces és molt dogma, després la cosa es suavitza i tenim una gran peli plena de sorpreses romàntiques amb un Wagner que les subratlla. Val la pena, Joaquim.


El Port descarrega en tres dies més de 31.000 tones de pasta de paper | Diari La República Checa\nNova descàrrega rècord al Port de TGN\nEl Port de Tarragona segueix superant registres. Aquesta setmana, a les instal·lacions d’Euroports situades al Moll de Cantàbria, s’han descarregat més de 31.000 tones de pasta de paper. Durant el passat 24 d’agost el vaixell ‘Eagle Arrow‘ ha descarregat 27.114 tones procedents de Brasil.\nLa destinació final de la mercaderia anirà a diferents ports del Mediterrani mitjançant diverses càrregues d’entre 4.000 i 8.000 tones en vaixells de dimensions més petites. La resta del producte forestal es destinarà a consum nacional i es distribuirà amb camió.\nLa segona i tercera de les operatives de pasta de paper d’aquesta setmana s’està realitzants entre aquest dimarts i dimecres. Els vaixells ‘Egbert Wagenborg‘ i ‘Airisto‘ estan descarregant 2.474 i 1.515 tones, respectivament. En aquest cas, l’origen de la mercaderia és Finlàndia i es distribuirà per carretera a tot el mercat peninsular.\nAquestes operatives representen un pas endavant en la consolidació del port tarragoní en el lideratge d’aquest tràfic a l’Estat i a la Mediterrània. Durant els primers sis mesos de 2020, i tenint en compte l’escenari a causa de la pandèmia de la COVID-19, el Port ja ha mogut un total de 253.000 tones, i la perspectiva per a final d’any és assolir les 600 mil tones.\npreviousL’ANC manté la Diada, amb 90 punts per manifestar-se\nnextEl planter del Nàstic tornarà als entrenaments el 7 de setembre


Entrega del Premi de recerca Dolors Arteman | TSCAT\nEntrega del Premi de recerca Dolors Arteman\nEl proper 9 d'octubre, el Col·legi organitzarem l'acte de lliurament del 9è Premi de Recerca en Treball Social Dolors Arteman. La benvinguda a l'acte anirà a càrrec de la degana del TSCAT, Conchita Peña, i comptarà amb la presència de representants de la Generalitat de Catalunya, del gerent de Serveis de Benestar Social de la Diputació de Barcelona, Josep Muñoz, i del regidor de Benestar Social de l’Ajuntament de L’Hospitalet, Jesús Husillos.\nEn aquest acte es farà el reconeixement públic a les guanyadores i guanyadors de l'edició d'enguany, escollits, el passat 12 de juliol, per un jurat de prestigi on hi havia la degana del Col·legi, la directora de la RTS, representants de les institucions col·laboradores i de totes les universitats catalanes on s'imparteix el Grau de Treball Social, Josefa Fernández Barrera, membre del Jurat serà l'encarregada de llegir el veredicte.\nEl Premi Dolors Arteman, convocat pel Col·legi cada dos anys, té com a objectiu promoure la recerca entre els estudiants i els professionals del Treball Social, incentivar les bones pràctiques professionals i potenciar la innovació en l’àmbit de la intervenció social. Consta de dues categories, una per reconèixer un projecte de recerca finalitzat i, una altra, per premiar un projecte a realitzar.\nEn aquesta ocasió, el premi en la primera categoria ha recaigut en el projecte “Treball Social en Salut Mental. Una anàlisi de la Disciplina i la Identitat Professional a Catalunya”, de l’autor Xavier Miranda Ruche. En la segona categoria, les persones guanyadores van ser la Mercè Ginesta Rey, la Maite Boldú Alfonso i el Xavier Casademont Falguera pel projecte “Qui governa els serveis socials?”.\nMés informació sobre el Premi de Recerca Dolors Arteman


Beques MOBINT-MIF de l'AGAUR per al curs 2020-2021\nA qui a dirigit:\nAls estudiants de les universitats catalanes amb estades internacionals presencials i amb reconeixement acadèmic per al curs 2020-2021.\nModalitats A i B: Estudis adreçats a l’obtenció d’un títol oficial de grau o màster universitari segons el Departament d’Empresa i Coneixement de la Generalitat de Catalunya.\nModalitat A: estada acadèmica amb reconeixement acadèmic, en el marc del Programa Erasmus+ (Erasmus),adreçada a l'estudiantat de les universitats catalanes. Aquesta modalitat està reservada als països queparticipen en el programa.\nModalitat B: estada acadèmica amb reconeixement acadèmic, en el marc dels programes de mobilitatinternacional, adreçada a l'estudiantat de les universitats catalanes.\nTermini de presentació de sol·licituds: 11 de desembre de 2020 a les 14:00h


L'IRB busca mecenes per acabar de moblar el segon edifici\nActualitzada 27/01/2017 a les 14:38\nA l’esgotar el finançament públic, requereix ajuda privada econòmica o en espècie\n© El segon edifici de l'IRBLleida ja està operatiu.\nL’Institut d’Investigació Biomèdica IRBLleida busca mecenes per acabar de moblar el segon edifici, ubicat annex al primer, just al costat de l’Arnau de Vilanova. La directora, Elvira Fernández, va afirmar que l’immoble ja és “habitable” i que des d’aquesta setmana s’hi estan traslladant alguns grups d’investigació. No obstant, va indicar que falta “una mica de mobiliari de despatx, lliteres per a la unitat d’assajos clínics, tamborets de laboratori i accessoris d’investigació”.\n“Hem tingut Fons Feder i ajuts de la Universitat de Lleida i de la Diputació”, va indicar, però va afegir que “el pressupost arriba on arriba”, per la qual cosa, “per pura necessitat”, han decidit explorar la possibilitat del finançament privat. “El mecenatge és habitual en altres països, com els Estats Units, i també reben donacions importants hospitals de Barcelona com el Clínic o Vall d’Hebron”, va destacar.\nFernández va detallar que actualment estan elaborant una relació del material que necessiten (per exemple, la sala de juntes no està moblada) i va confiar que la societat i el teixit empresarial de Lleida siguin “sensibles”. En aquest sentit, va apuntar que les aportacions poden ser tant econòmiques com en espècie. Les firmes que hi col·laborin seran reconegudes amb una placa a l’institut. De fet, l’IRBLleida ja disposa d’un tauló on exposa els noms dels col·laboradors que aporten finançament per a investigació.\nA l’exterior de l’edifici també falta per acabar un accés per l’avinguda Pinyana i un parterre. Aquest immoble està connectat amb el primer i suposarà disposar de vuit mil metres quadrats per a investigacions biomèdiques i assajos clínics.


La colla dels dimecres: Hivernacle\nPaper Aquarelle Arches, gra fi,300gm de 36x26.\nSeguint l'opinió d'en Francesc Bueno, he intentat d'arreglar els molts defectes que tenia quan ho vaig deixar per inútil. Ara no és el que esperava, però com fa temps que no pinto...\nPublicat per M. Antònia a 13:57\nEtiquetes de comentaris: aquarel·la, Parc de la Ciutadella\naleix guilló montero 24 d’abril de 2010, a les 18:29\nM. Antonia, trovo macos els colors , pro potsé seríe bo que totes les figures tinguesin un lligam. La pintura ,un ritme cromátic conjuntat..\njoshemari 24 d’abril de 2010, a les 21:16\nHola Mª Antonia, me alegro haberte visto este miércoles en la salida de la colla y tengo que decirte que esta acuarela me gusta.\nLluís Montañá 25 d’abril de 2010, a les 11:42\nMªAntonia, et felicito perque has arreglat el\npetit defecte de perspectiva que et va fer notar en Bueno quan jo també hi era, ha millorat molt i el troç d'arbre que has posat per tapar-ho hi queda bé.\nJo et donaría un altre consell, referent al color de les hombres, les fas amb un lila molt pur, si un altre cop l'embrutesis una mica amb sepia et quedarían més naturals.\nLluís Montañá 25 d’abril de 2010, a les 11:50\n...aclareixo que l'arbre que amb refereixo es el de la part superior de la teulada esquerra, a més el tractat de les fulles t'ha quedat molt ben resolt.\nM. Antònia 26 d’abril de 2010, a les 9:49\nMoltes gràcies a tots. Sempre s'aprèn\n*Isabella 27 d’abril de 2010, a les 14:45


Escurabutxaques Sant Vicenç de Torelló - Millor servei tècnic per escurabutxaques a Sant Vicenç de Torelló - Recreatius PenedèsSEO - Landing Escurabutxaques - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nLES ESCURABUTXAQUES A SANT VICENÇ DE TORELLÓ AMB MÉS RENDIMENT ECONÒMIC\nLes escurabutxaques a Sant Vicenç de Torelló s'han convertit en els jocs tradicionals dels bars i locals, aporten diversió i entreteniment al públic i, el més rellevant és la seva rendibilitat. La rendibilitat que aporten a propietaris de bars i locals és molt alta.\nLes actuals màquines escurabutxaques a Sant Vicenç de Torelló determinen els resultats del joc mitjançant una computadora que genera números aleatoris. Cal destacar que el bar sempre juga amb avantatge per davant del jugador.\nOferim les últimes versions d’escurabutxaques a Sant Vicenç de Torelló amb premi perquè tinguin èxit en els bars, cafeteries, cerveseries i locals d'oci. La finalitat de la nostra empresa és distribuir a hostalers i propietaris de bars i locals la major selecció de màquines escurabutxaques amb premi amb major rendibilitat del mercat assegurant una recaptació alta. A Jocs Recreatius Penedès trobaràs l'oferta més àmplia de màquines escurabutxaques a Sant Vicenç de Torelló amb la millor condició econòmica per tenir el nivell de recaptació més alt que el mercat pot oferir. A més, ens convertim en un valor afegit per als establiments en aportar diversió i entreteniment als jugadors.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta de escurabutxaques a Sant Vicenç de Torelló i el target habitual de l'establiment.\nMultiplicar els beneficis dels negocis, restaurants bars i locals de la zona de Tarragona és un dels objectius quan s'instal·la una escurabutxaques. Nosaltres ens comprometem a analitzar i renovar contínuament l'estat de les escurabutxaques i, així, mantenir el nivell de recaptacions el més alt possible. La varietat de jocs que vénen instal·lats en les màquines escurabutxaques a Sant Vicenç de Torelló asseguren l'entreteniment de qualsevol públic. Al nostre catàleg disposem d'una àmplia selecció de models i fabricants de màquines escurabutxaques per cridar l'atenció de nous clients en els establiments i així aportar ingressos extra amb l'explotació de l'espai lúdic del local. Els nostres professionals estan informats de les últimes novetats del mercat per garantir la rendibilitat dels productes.\nLes màquines escurabutxaques a Sant Vicenç de Torelló poden significar un valor afegit per al negoci ja que es converteixen en un reclam per a públic nou, així com un estímul per als clients habituals sense requerir esforç extra per part del propietari i treballadors del negoci. El nostre equip de professionals és qui s'encarrega del correcte manteniment de les escurabutxaques a Sant Vicenç de Torelló i cuiden el seu funcionament per mantenir els beneficis més alts possibles.


Joies artesanals de puntes al coixí i manualitats, a la Sala Municipal d'Exposicions - Ajuntament de la Pobla de Claramunt\nData i hora oficials: 23/01/2019 16:58\nJoies artesanals de puntes al coixí i manualitats, a la Sala Municipal d'Exposicions\nJoies artesanals de puntes al coixí i manualitats es poden veure, des del diumenge 10 de juny, a la Sala Municipal d'Exposicions. La inauguració de la col·lecció es va fer coincidint amb la divuitena edició de la Trobada de Puntaires i va anar a càrrec de l'alcalde, Santi Broch.\nLes creacions són obra de les alumnes de les classes de puntes al coixí i manualitats, que es fan durant el curs al Local Social de l'Ateneu Gumersind Bisbal. El visitant pot trobar diverses peces elaborades amb els boixets, com mocadors, mantells, jocs de taula, quadres, coixins, una bossa de mà o una jaqueta, col·locats amb molt de gust i elegància. Pel que fa a les manualitats, hi ha quadres, gerros, arbres de Nadal, caixetes, joiers, centres de taula, entre d'altres creacions, confeccionades amb diferents tècniques i molt originals.\nLes alumnes de les classes de puntes al coixí, impartides per l'Anna March, que exposen en aquesta mostra són: Roser Chiva, M. Eugènia Llacuna, Pepita Morera, Angelina Jornet, Angelina Solé, Rosa Mateu, Rosa Valls, Emília Burrull, Rosa Sabaté, Pepita Argelich, Teresa Casadó, Pepita Domingo, Rosa M. Miquel i Valeria Finskelstein.\nLes alumnes del taller de manualitats, que tenen com a professora la Lydia Malpartida i que mostren els seus treballs en aquesta col·lecció són: Pilar Tula, Conxita García, Consuelo Pérez, M. Carmen Pérez, Maria Gil, Antonia Rodas, Pepi Torres, Pepita Soteras, Rosa Felip, Antonia Sánchez, Rosa M. Gibert, Maria Parra i Antonia Leyva.La col·lecció es podrà visitar fins al dissabte 23 de juny. L'horari de visita és de dilluns a dissabte, de les 6 de la tarda a les 8 del vespre. L'exposició l'organitza la regidoria de Cultura de l'Ajuntament.\nInauguració de l'exposició de puntes al coixí i manualitats


L’Ajuntament de Gironella obrirà 4 processos de selecció de personal per cobrir diverses vacants: una plaça de tècnic de treball social; una plaça d’auxiliar de biblioteca; una plaça de neteja; i una plaça de tècnic per l’àrea d’entorn urbà i sostenibilitat.\nAmb l’objectiu de pal·liar els efectes negatius de la crisi i la conseqüent insuficiència de recursos econòmics l’Ajuntament de Gironella torna a convocar dos processos de selecció en marc del pla d’ocupació municipal: un per cobrir la plaça de tècnic de treball social, i un segon per la plaça de tècnic de l’àrea d’entorn urbà i sostenibilitat.\nPer donar suport en matèria de matèria de planificació, sensibilització i implantació de projectes a Gironella en l’àrea de sostenibilitat i entorn urbà, s’obre una plaça de tècnic amb un contracte de jornada parcial i per un període de 12 mesos.\nPer poder optar a aquesta plaça s’ha de presentar la següent documentació a l’Oficina d’Atenció al Ciutadà de l’ajuntament fins el 25 de gener:\nFotocòpia dels títols o contractes que acreditin experiència formativa i/o laboral.\nLa segona plaça dins el pla d’ocupació municipal és per un tècnic de treball social adscrit a l’àrea d’atenció a les persones per cobrir necessitats d’execució de programes o projectes de caràcter temporal amb una dedicació de 15h setmanals i amb un contracte de 2 anys.\nLes sol·licituds es podran presentar a partir del 25 de gener a l’Oficina d’Atenció al Ciutadà de l’ajuntament amb la següent documentació:\nCòpia de la Titulació exigida a la convocatòria.\nCertificat acreditatiu dels coneixements de català (C1).\nCertificat dels coneixements de nivell intermedi o superior del castellà, només per a les persones estrangeres.\nInforme de vida laboral actualitzat emès per la Tresoreria General de la Seguretat Social.\nContractes de treball on s’acrediti l’experiència laboral en l’àmbit social en administracions públiques, empreses privades i entitats.\nFotocòpia de titulacions o certificats formatius emesos pel centre corresponent on constarà les hores realitzades de formació relacionada en l’àmbit de treball.\nMés enllà dels plans d’ocupació l’Ajuntament de Gironella també ha obert una convocatòria per a cobrir una plaça de neteja d’edificis municipals, amb un contracte indefinit de 37,5h a la setmana. Les sol·licituds es poden presentar fins el 24 de gener a les Oficines d’Atenció al Ciutadà aportant la següent documentació:\nCurriculum Vitae actualitzar\nFotocopia certificat integrat del Servei d’Ocupació de Catalunya\nJustificants acreditatius dels mèrtis al·legats (originals o fotocopia compulsada)\nProperament també s’obrirà un concurs d’oposicions per cobrir una plaça d’auxiliar de biblioteca amb una jornada de 20 hores a la setmana.


Com pujar el Page Rank de la meva web? 021bcn\nCom pujar el Page Rank de la meva web?\nAvui dia ningú pot negar la importància que té el Sr. Google en la nostre vida quotidiana, de fet, quan se'ns presenta qualsevol dubte recorrem a ell amb tanta assiduïtat que el nom del cercador s’ha transformat col·loquialment en verb, es a dir, diem “Googeja’l” de l’anglès “Google it”. Ara bé, si desitgem ser trobats ràpidament es imprescindible tenir un bon posicionament en els primers resultats de la cerca. Et sona d'algo el concepte Page Rank o la pregunta Com pujar el Page Rank de la meva web?\nGoogle actua utilitzant un algoritme molt complexe que permet oferir a l’usuari el millor resultat possible, basant-se en la importància i rellevància de les pàgines. Per això utilitza uns robots anomenats GoogleBots per mantenir actualitzats les dades en un índex que permet categoritzar i puntuar les pàgines segons el nivell de rellevància. Aquesta puntuació s’anomena Page Rank. Així, si volem que la nostre web tingui més rellevància i major presència hem d’aconseguir que Google ens la puntuï de la millor manera, obtenint així un major nombre de visites. Es a dir, quant més alt sigui el Page Rank més persones veuran la teva web.\nEl Page Rank utilitza una escala del 0 al 10 per valorar les webs, tot i així, aquesta qualificació no es lineal com la majoria, la de Google es exponencial, es a dir, que els requeriments per passar d’una valoració a una altre va en augment a mesura que puges els esglaons d’aquesta escala. Dit d’una altre manera, el grau de dificultat per passar de 5 a 6 de valoració es molt més elevat que no pas escalar del 0 al 1. Per a que et facis una idea, el meu projecte de blog té actualment un PR de 0, es un blog molt recent i encara no ha assolit els punts suficients ni l’antiguitat adient com per obtenir un PR 1… per altre banda, la web de BCN Barcelona Centre de Disseny té un PR 5 ja que està posicionat internacionalment i atrau a molts visitants. Per tant, tenir un PR de 3 o menys significa tenir poques visites, es per això que lo interessant es obtenir un PR mínim de 4 i veuràs com les visites es multipliquen exponencialment.\nPer tant, la pregunta lògica es: Com pujar el Page Rank de la meva web?\n1- D’entrada es molt important que la teva web estigui ben estructurada i totalment neta a nivell de codi en HTLM. Òbviament si facilitem la feina als robots de Google ell et compensaran indexant i actualitzant la informació de la teva pàgina de forma més àgil i eficient.\n2- Sempre que escriguis una pàgina interna en la teva web o un article en un blog es important fer-ho seguint les tècniques SEO més adients. Aquí us explico una mica les passes per optimitzar un post.\n3- Un cop hagis desenvolupat totalment la teva pàgina, es imprescindible generar enllaços que et condueixin a la teva website des d’altres pàgines amb un page rank superior. Es a dir, imagina’t que el teu blog té un PR 0 però aconsegueixes que aquest sigui comentat des d'altres webs amb un PR de 4 o superior (Viquipèdia per exemple) això farà que progressivament el teu blog augmenti de PR.\n4- Una altre manera d’escalar el teu Page Rank es afegir la teva web en directoris especialitzats amb un PR més elevat. Si el teu blog parla de disseny com el meu, una bona opció es el Directorio de disssenyadors BCD qui son especialistes en art i disseny.\n5- Important, indexa el teu blog o web en el directori DMOZ, aquest està vinculat directament a Google. Tot el que en ell hi surti té un caràcter oficial per a Google. Jo acabo d’afegir el meu 😉 No tardis en afegir el teu !\n6- A través de les xarxes socials també es una bona manera de generar enllaços que assenyalin a la teva web. Una d’aquestes es G+ ja que és la xarxa per oficial de Google i indexa directament el teu contingut. No ho dubtis i anima’t a crear el teu compte de GooglePlus. Per cert, aquesta pràctica s’anomena Backlink\nCom saber el PR de la meva pàgina web? Des d'aquesta eina de Google gratuïta et permet saber-ho i és molt senzill d'instal · lar. GoogleBar.\nAquesta també va molt bé i és per Chrome PageRank Fast\nEscrit per Jerom Tomàs\nTraduit per Edgar Tomàs\n7 eines SEO gratuïtes que fem servir a 021bcn\nCategorías : Marketing Online, SEO\nEtiquetas: Backlink BCN Barcelona Centre de Disseny DMOZ GoogleBar GooglePlus PageRank Fast


Antiblavers / Nou fracàs i ridícul del GAV: No estaran en la Fira de Sant Sebastià de Silla\n"Ex innocentia nascitur dignitas, ex dignitate honor, ex honore imperium, ex imperio, libertas"\n(De la innocèncioa neix la dignitat, de la dignitat l'honor, de l'honor l'autoritat, de l'imperi, la llibertat.)\n» Nou fracàs i ridícul del GAV: No estaran en la Fira de Sant Sebastià de Silla\n#1 21-01-2011 18:03:55\nNou fracàs i ridícul del GAV: No estaran en la Fira de Sant Sebastià de Silla\nS'havia anunciat a bombo y platillo des de les webs blaveres que enguany el GAV aniria a la Fira de Sant Sebastià de Silla (Horta Sud), que ha començat hui.\nNosaltres férem una mini-campanya, i per la resposta que donà l'Ajuntament de Silla, ja sabíem que enguany no estarien, i que tot era falsa propaganda per a contentar a la seua gent. Ja sabem cert que no estaran, i això sempre és una bona notícia.\nEl ridícul seu és més gran encara, si tenim present que ells segur que ho devien saber, i a les seues webs no han dit res encara, i donen per fet que aniran enguany. Una manera més d'enganyar el personal.\nEl següent objectiu deu ser tirar-los de la FIMEL de Meliana, on anaren l'any passat.\nHem de tirar-los de tots els llocs on estiguen, on van a rentar-se la cara i captar adeptes.\n#2 22-01-2011 01:00:07\nRe: Nou fracàs i ridícul del GAV: No estaran en la Fira de Sant Sebastià de Silla\nLa façana de la seu del PSPV de Silla ja té pintades acusant-los de catalanistes, em sembla que prompte hi hauran més.\nPerò a la fi, serà l´unic que fara esta gentola, actes vandalics, a les fires va la gent, no les rates JEJEJEJEJEJEJEJ\n#3 08-02-2011 09:27:56\nEspere que no tornen! Són una colla de falsos i mentiders. Sent pena per alguns d´ells, perque viuen enganyats, sobretot un amic meu, que sa mare es va presentar les passades eleccions a alcaldessa de Montcada en el partit de Coalició Valenciana


Avança la llei de Macron perquè la comunitat islàmica "no s'aïlli dels valors francesos"\nEl president Macron va presidir l'acte d'homenatge pòstum al professor Samuel Paty (Francois Mori/Pool/Reuters)\nEl canvi legislatiu ha desencadenat fortes crítiques dins i fora del país, també dins del partit que la promou\nRedacció 10/12/2020 - 08.52 Actualitzat 10/12/2020 - 11.33\nLa llei amb la qual es vol provar de contenir l'avenç de l'extremisme violent de pretext religiós a França segueix el seu curs de deliberació parlamentària. Ho va anunciar aquest dimecres el govern francès, entre acusacions de l'esquerra i part de la comunitat islàmica, que la consideren electoralista i islamòfoba. Però també genera inquietud en part dels diputats del partit que governa.\nDes que el president francès Emmanuel Macron la va presentar a l'octubre, la llei ha canviat tres vegades de nom. Ja no és la llei contra els separatismes, ni contra l'islamisme, sinó "en defensa dels valors republicans". Joc d'equilibris que es va subratllar en aquesta compareixença. Així ho va expressar dimecres el primer ministre francès, Jean Castex:\n"Aquest projecte no és un text contra les religions, ni contra la religió musulmana en particular. És, per contra, una llei de llibertat, una llei de protecció, una llei d'emancipació davant del fonamentalisme religiós."\nAquesta és la resposta del govern francès als últims episodis de terrorisme de pretext religiós a França, d'entre els quals destaca l'assassinat de Samuel Paty, un professor degollat per haver mostrat les caricatures de Mahoma que va publicar Charlie Hebdo fa uns anys en una classe sobre llibertat d'expressió.\nUn dels punts més controvertits de la norma proposada és que donarà poders especials a les autoritats locals per combatre l'extremisme religiós.\nAquest canvi legislatiu implica que, si s'aprova la llei, els imams es formaran a França. Una norma que, de fet, té molta tradició a països com Turquia, on és l'estat qui controla el temari d'estudi dels futurs predicadors islàmics.\nAixí es vol evitar que potències estrangeres exerceixin la seva influència mitjançant la formació dels sacerdots musulmans o que visions més excloents i rigoristes de l'islam com el wahhabisme penetrin a la societat francesa.\nLa reforma legislativa també preveu posar límits al finançament forà. I a banda, les organitzacions islàmiques que rebin fons públics hauran de signar un acord de secularitat i aquelles que promoguin idees contràries als valors republicans francesos podran ser dissoltes.\nEl govern, a més, invertirà uns deu milions d'euros per finançar la investigació sobre la cultura i civilització islàmiques.\nAlgunes veus a França i arreu s'han alçat contra les mesures proposades. En un reportatge de la cadena de televisió Al Arabiya, per exemple, un imam francès de nom Abdul Ali Mamoun considerava que aquest canvi legislatiu s'explica per la competició electoral entre el partit de govern i l'extrema dreta de Marine Le Pen.\nMacron va contestar a algunes de les crítiques rebudes amb una columna publicada al Financial Times el 4 de novembre passat on assegurava que l'existència de col·lectius i individus que prediquen l'odi contra la República Francesa és una realitat que no poden ignorar.\n"Llegiu a les xarxes socials els missatges que van acabar amb la mort de Paty [el professor assassinat]. Visiteu els districtes on nenes d'edats d'entre tres i quatre anys vesteixen el vel integral, separades dels nens, i des de ben petites separades de la resta de la societat, criades en l'odi contra els valors francesos", escriu el president en la seva columna.\nI es justifica en termes semblants als de Castex:\n"Ens oposem a les mentides, al fanatisme, a l'extremisme violent. No a una religió."\nAmb aquesta carta, Macron responia a una columna d'opinió publicada el dia abans que el prestigiós diari va acabar retirant per les imprecisions que contenia i en què s'acusava el govern francès de donar ales a la islamofòbia.\nEl ministre de l'Interior francès, Gerald Darmanin, va assegurar que la llei vol 'pacificar els esperits i donar forces a la República' (Reuters/Charles Platiau)\nMalgrat els matisos i les explicacions, les pràctiques que es volen perseguir apunten a la comunitat islàmica, a determinats sectors considerats amenaçadors. També es vol prohibir l'escolarització a casa, i penalitzar els certificats de virginitat i la poligàmia. I fer-ho evitant més acusacions d'islamofòbia contra el govern: les atiades des de l'exterior pel president turc Recep Tayyip Erdogan, però també les franceses.\nEl text inquieta diputats del partit que la promou. I el seu impulsor n'és conscient.\n"És un text que busca pacificar els esperits i donar forces a la República", va sostenir dimecres el ministre de l'Interior, Gerald Darmanin.\nDarmanin podrà intentar convèncer els seus, però no l'esquerra parlamentària, que considera estigmatitzador el text. El debat de la llei, al gener, es preveu intens.\nFrança Islam Islamofòbia